CELEX: 62006CA0262
Language: el
Date: 2007-11-22 00:00:00
Title: Υπόθεση C-262/06: Απόφαση του Δικαστηρίου (δεύτερο τμήμα) της 22ας Νοεμβρίου 2007 (αίτηση του Bundesverwaltungsgericht — Γερμανία — για την έκδοση προδικαστικής αποφάσεως) — Deutsche Telekom AG κατά Ομοσπονδιακής Δημοκρατίας της Γερμανίας (Τομέας των τηλεπικοινωνιών — Καθολική υπηρεσία και δικαιώματα των χρηστών — Έννοια του όρου υποχρεώσεις που πρέπει να διατηρηθούν προσωρινώς — Άρθρα 27, πρώτο εδάφιο, της οδηγίας 2002/21/ΕΚ (οδηγία-πλαίσιο) και 16, παράγραφος 1, στοιχείο α', της οδηγίας 2002/22/ΕΚ (οδηγία για την καθολική υπηρεσία) — Τιμολόγηση της παροχής υπηρεσιών φωνητικής τηλεφωνίας — Υποχρέωση των ενδιαφερομένων να λάβουν έγκριση της διοικήσεως)

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/8
            
         Απόφαση του Δικαστηρίου (δεύτερο τμήμα) της 22ας Νοεμβρίου 2007 (αίτηση του Bundesverwaltungsgericht — Γερμανία — για την έκδοση προδικαστικής αποφάσεως) — Deutsche Telekom AG κατά Ομοσπονδιακής Δημοκρατίας της Γερμανίας
   (Υπόθεση C-262/06) (1)
   
   (Τομέας των τηλεπικοινωνιών - Καθολική υπηρεσία και δικαιώματα των χρηστών - Έννοια του όρου «υποχρεώσεις» που πρέπει να διατηρηθούν προσωρινώς - Άρθρα 27, πρώτο εδάφιο, της οδηγίας 2002/21/ΕΚ (οδηγία-πλαίσιο) και 16, παράγραφος 1, στοιχείο α', της οδηγίας 2002/22/ΕΚ (οδηγία για την καθολική υπηρεσία) - Τιμολόγηση της παροχής υπηρεσιών φωνητικής τηλεφωνίας - Υποχρέωση των ενδιαφερομένων να λάβουν έγκριση της διοικήσεως)
   (2008/C 22/15)
   Γλώσσα διαδικασίας: η γερμανική
   Αιτούν δικαστήριο
   Bundesverwaltungsgericht
   Διάδικοι στην υπόθεση της κύριας δίκης
   Deutsche Telekom AG
   κατά
   Ομοσπονδιακής Δημοκρατίας της Γερμανίας
   Αντικείμενο της υποθέσεως
   Προδικαστική — Bundesverwaltungsgericht — Ερμηνεία των άρθρων 27, περίοδος 1, της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία-πλαίσιο) (ΕΕ L 108, σ. 33), και 16, παράγραφος 1, στοιχείο α', της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία για την καθολική υπηρεσία) (ΕΕ L 108, σ. 51) — Έννοια των «υποχρεώσεων» που πρέπει να διατηρηθούν σε μεταβατικό στάδιο από τα κράτη μέλη — Προϋφιστάμενο σύστημα εγκρίσεως τιμολογίων για την παροχή στους τελικούς καταναλωτές υπηρεσιών φωνητικής τηλεφωνίας από επιχείρηση με δεσπόζουσα θέση στην αγορά
   Διατακτικό της αποφάσεως
   Τα άρθρα 27, πρώτο εδάφιο, της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία-πλαίσιο), και 16, παράγραφος 1, στοιχείο α', της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία για την καθολική υπηρεσία), έχουν την έννοια ότι πρέπει να διατηρηθούν προσωρινά σε ισχύ η εκ του νόμου υποχρέωση εγκρίσεως για τα τιμολόγια παροχής υπηρεσιών φωνητικής τηλεφωνίας στους τελικούς καταναλωτές από υπηρεσίες που κατέχουν δεσπόζουσα θέση στην αγορά αυτή, όπως η υποχρέωση που προβλέπει το άρθρο 25 του Telekommunikationsgesetz (νόμου περί τηλεπικοινωνιών), της 25ης Ιουλίου 1996, ο οποίος θεσπίστηκε στο πλαίσιο του εσωτερικού δικαίου, που προηγήθηκε του νέου κανονιστικού πλαισίου το οποίο απορρέει από τις εν λόγω οδηγίες, καθώς και οι σχετικές διοικητικές πράξεις διαπιστώσεως.
   
      (1)  ΕΕ C 212 της 2.9.2006.